open-index/open-wikipedia-markdown huggingface dataset:
Kartong (mønster)

**Kartong** er et mønster som brukes til billedvev. Den har samme størrelse, motiv og farger som den ferdige veven skal ha. Teppet veves gjerne vertikalt med kartongen stående bak renningen slik at den som vever kan lage billedveven likt med kartongen.

Kartong er også navnet på det papiret som brukes til fullskala-tegning før overføring til glassmaleri.
Lennart Johanssons pokal

**Lennart Johanssons pokal** er en vandrepokal som siden 2001 tildeles vinnerlaget i Allsvenskan i fotball for herrer.

Prisen tilsvarer 'Kronprinsessan Victorias Pokal' som tildeles vinnerlaget i Damallsvenskan for kvinner.

## Vinnere
*2001 – Hammarby IF
*2002 – Djurgårdens IF
*2003 – Djurgårdens IF
*2004 – Malmö FF
*2005 – Djurgårdens IF
*2006 – IF Elfsborg
*2007 – IFK Göteborg
*2008 – Kalmar FF
*2009 – AIK
*2010 – Malmö FF
*2011 – Helsingborgs IF
*2012 – IF Elfsborg
*2013 – Malmö FF
*2014 – Malmö FF
*2015 – IFK Norrköping
*2016 – Malmö FF
*2017 – Malmö FF
*2018 – AIK
*2019 – Djurgårdens IF
*2020 – Malmö FF
*2021 – Malmö FF
*2022 – BK Häcken
*2023 – Malmö FF
*2024 – Malmö FF
*2025 – Mjällby AIF

## Pokalen
Trofeet er designet av Anja Nibbler Kothe og laget av sølvsmed Ingemar Eklund. 
Pokalen er laget av sølv og har en ball montert på en sokkel. Utseendemessig er pokalen inspirert av minneprisen Sverige vant i Sommer-OL 1948 i London.

Prisen er oppkalt etter Lennart Johansson som var leder i det europeiske fotballforbundet UEFA mellom 1990–2007.

## Bakgrunn
'Lennart Johanssons pokal' erstattet den tidligere 'von Rosens pokal' som var oppkalt etter greven Clarence von Rosen, den første lederen i Sveriges fotballforbund. Da det i november år 2000 ble kjent at von Rosen hadde vært nazisympasitør på 1930-tallet ble det besluttet å stoppe utdelingen av denne.

## Hemmelig innskripsjon
Den 4. november 2010 gikk avisen *[[Dagens Nyheter]]* ut med en artikkel der gullsmeden Peter Gustafsson fortalte at hans gamle kollega Ingemar Eklund hadde gravert in "Bajen Forever" inne i ballen som pryder pokalen. Ingmar Eklund var en ivrig Hammarby IF-tilhenger. Opplysningene ble senere bekreftet av Ingemar Eklunds datter. Etter en kikkehullsoperasjon på pokalen den 17. desember 2010 viste deg seg imidlertid at det var budskapet "Djurgården är bäst!!" som var inngravert sammen med fire navn, formodentlig personene bak. Sveriges fotballforbunds leder Lars-Åke Lagrell sa i en kommentar att innskripsjonen skulle tas bort i forbindelse med att Malmö FF får sin seiersinnskripsjon.

## Referanser
Slaget om Eniwetok

**Slaget om Eniwetok** var et slag som ble utkjempet mellom USA og Japan i Stillehavskrigen, del av andre verdenskrig. Krigen fant sted på Enewetakatollen mellom 17. og 23. februar 1944. Amerikanernes mål med dette angrepet var å sikre seg en flybase og en havn som kunne være til hjelp i deres videre operasjoner i Stillehavet.

## Bakgrunn

Den amerikanske suksessen i slaget om Kwajalein var en av hendelsene som førte til invasjonen av Eniwetok. Kontroll over Eniwetok ville sørge for å gi amerikanerne en flybase og en havn til rådighet. Disse basene kunne bli brukt til å støtte og fortsette deres angrep på Marianene, som lå nordøst for Marshalløyene.

Øya hadde vært lett forsvart i 1943 – japanske styrker trodde at amerikanerne ville angripe de sørvestre Marshalløyene først. Imidlertid hadde forsvaret blitt styrket med Første amfibiske brigade i januar. Brigadens kommandør, generalmajor Yoshimi Nishida hadde sammen med førsteløytnant Ichikawa (9 type 95 lette stridsvogner) og hans Tank kompani/første amfibiske brigade, begynt å lage forsvarslinjer, men gjentatte luftangrep gjorde dette vanskelig. Og den lille koralløya betydde at et sterkt forsvar var umulig å få til.

Viseadmiral Raymond Spruance gikk foran med invasjonen i operasjon Hailstone, et massivt luft- og sjøangrep mot den japanske basen på Truk, som var en del av Karolinene. Dette raidet ødela 15 krigsskip og mer enn 250 fly. Eniwetok ble isolert mot støtte og forsyninger.

## Slagets gang
Sjøbombarderingen av Eniwetok begynte den 17. februar, og 22. marineregiment, kommandert av oberst John T. Walker, landet på Engebi-øya på nordsiden av atollen klokken 08:44 den 18. februar. Det var liten motstand og øya var sikret i løpet av seks timer. Dokumenter som ble funnet oppga at det ville være lite forsvar på Eniwetok-øya, og følgelig var det bare litt bombardement før 106. infanteriregiment gikk i land den 19. februar. Imidlertid holdt de japanske soldatene gode posisjoner og amerikanerne ble stoppet av tung skyts fra automatvåpen. Øya var ikke sikret før 21. februar. 37 amerikanere ble drept, mens tallet på falne japanske soldater lå på mer enn 800.

Amerikanernes feil ble ikke repetert på Parry-øya. Slagskipene USS «Tennessee» og USS «Pennsylvania» og andre skip skjøt 900 tonn eksplosiver mot øya. Da 22. marineregiment gikk i land den 22. februar, var motstanden liten. Den 23. februar fikk de amerikanske marineinfanteristene også kontroll over de andre øyene som tilhørte Eniwetokatollen.

## Ettervirkninger
Eniwetok kunne nå brukes av De forente staters marine i deres videre operasjoner i Stillehavet. Det fikk også en del betydning for deres forsyninger til og fra krigsområdet.

## Referanser

* 

* 
* 

## Eksterne lenker
* ''US Army Campaigns in World War II: Eastern Mandates''
* ''Breaking the Outer Ring: Marine Landings in the Marshall Islands ''
* Animated History of The Battle for Eniwetok 
* Soldiers of the 184th Infantry, 7th ID in the Pacific, 1943-1945 
*
Our Sound

**Our Sound** (tidligere **Asia-Pacific Song Contest**) er en asiatisk musikkonkurranse som er basert på konseptet Eurovision Song Contest. Asia-Pacific Song Contest vil trolig bli omtrent identisk med Eurovision Song Contest, bortsett fra at Eurovision Song Contest er produsert av statseide og offentlige TV-selskaper, mens selskapet Asiavision drives kommersielt. Det er usikkert når første utgave av konkurransen vil bli arrangert.

## Historie
Konseptet ble først offentliggjort i 2007, da Den europeiske kringkastingsunion kunngjorde at de skulle selge Eurovision-konseptet til et asiatisk selskap. Konseptet ble først navngitt *Asiavision Song Contest*, men navnet ble i starten av 2009 endret til *Asia-Pacific Song Contest*. I slutten av 2009 ble navnet endret nok en gang, denne gang til det nåværende *Our Sound* med underteksten *The Asia-Pacific Song Contest*. De første ryktene antydet at vertslandet for den første konkurransen kom til å bli Singapore siden det er der AsiaVision-hovedkvarteret er basert. Det ble nemlig valgt en lignende løsning med den første utgaven av Eurovision Song Contest, da det første vertslandet ble Sveits hvor Den europeiske kringkastingsunionens hovedkvarter befinner seg. Konkurransen første vertsnasjon ble imidlertid India, som skal arrangere konkurransen i Mumbai. Det var annonsert at konkurransen skulle arrangeres 26.&ndash;28. november 2010, men konkurransen ble av ukjente grunner utsatt.

## Format
Andreas Gerlach, direktør i Asiavision Pte. Ltd, har uttalt at «The format is highly suited to the Asia region and its people who love popular music and have a strong national pride. Asia today is all about competition, economically and politically. The Song Contest is a friendly competition between cultures. Like in Europe, the universal language of music will help to bring people closer together and nurture mutual understanding in the region.»

Asia-Pacific Song Contest skal etter planen arrangeres over en helg, i en såkalt «Grand Final Weekend». På fredag skal det arrangeres et «Performance show», mens selve finalen, «Winner show», avholdes på søndag.

## Land

### Debuterende land

## Konkurranser

## Referanser


## Eksterne lenker
*
John Updike

**John Hoyer Updike** (1932–2009) var en amerikansk forfatter og dikter som mottok Pulitzerprisen for *Rabbit Is Rich* (1981) og *Rabbit at Rest* (1990).

Updike er kjent for fiksjon, essays og kritikk, men karrieren hans begynte da *[[The New Yorker]]* tok inn et av diktene hans i 1954, og ei novelle kort etter. Den første boka han ga ut var diktsamlinga *The Carpentered Hen and Other Tame Creatures* i 1958.

Blant hans verk er serien om Harry «Rabbit» Angstrom, som delvis er en kritikk av beundringen for livet på veien som etter hans mening finnes i *[[On the Road (roman)|On the Road]]* av Jack Kerouac.

*Rabbit, Run* ble filmatisert i 1970, og *The Witches of Eastwick* i 1987.

## Utvalgt bibliografi
### «Rabbit»-romanene
* *Rabbit, Run* (1960), på norsk som *Hare, hopp!* (1962)
* *Rabbit Redux* (1971), på norsk som *Hare hvorhen?* (1972)
* *Rabbit Is Rich* (1981)
* *Rabbit at Rest* (1990)
### Bech-romanene
* *Bech, a Book* (1970), på norsk som *Bech. En bok* (1971)
* *Bech Is Back* (1982)
* *Bech at Bay* (1998)
### Andre romaner
* *The Centaur* (1963), på norsk som *Kentauren* (1966)
* *Couples* (1968), på norsk som *Par* (1969)
* *Marry Me* (1977), på norsk som *Gift deg med meg* (1977)
* *The Coup* (1978), på norsk som *Kuppet* (1979)
* *The Witches of Eastwick* (1984), på norsk som *Heksene i Eastwick* (1985)
* *Gertrude and Claudius* (2000), på norsk som *Gjertrud og Claudius* (2003)
### Novellesamlinger
* *Augustins konkubine og andre noveller*, utvalgt og oversatt av Jorunn Carlsen for norsk utgivelse (2001)
### Diktsamlinger
* *The Carpentered Hen* (1958)
* *Telephone Poles* (1963)
### Sakprosa (inkludert essays og kritikk)
* *Assorted Prose* (1965)
* *Picked-Up Pieces* (1975)
* *Hugging The Shore* (1983)
* *Self-Consciousness: Memoirs* (1989)
* *Just Looking: Essays on Art* (1989)
* *Odd Jobs* (1991)
* *Golf Dreams: Writings on Golf* (1996)
* *More Matter* (1999)
* *Still Looking: Essays on American Art* (2005)
* *In Love with a Wanton: Essays on Golf* (2005)
* *Due Considerations: Essays and Criticism* (2007)
* *Higher Gossip* (2011)
* *Always Looking: Essays on Art* (2012)

## Referanser


## Eksterne lenker
* 
* 
* 
*
Trekongemøtet

**Trekongemøtet** er betegnelsen på møter mellom de kongene av Norge, Sverige, og Danmark. 

## Trekongemøtet i Konghelle
 
Trekongemøtet i Konghelle ble ifølge Snorre avholdt i 1101. Møtet var et fredsmøte mellom Magnus Berrføtt av Norge, Inge Stenkilsson den eldre av Sverige og Erik Eiegod av Danmark. I henhold til Snorres *[[Magnus Berrføtts saga]]* ble kong Inges datter Margareta giftet bort til kong Magnus som en bekreftelse på freden. Dette gav henne tilnavnet *Fredkolla*; «fredsjenta». Det samme forteller de andre norrøne kongesagaene *[[Fagerskinna]]*, *[[Morkinskinna]]* og *[[Ågrip]]*. Under dette møtet ble grensene mellom de tre skandinaviske rikene til en viss grad avklart, men Konghelle og området rundt Gøta elv fortsatte å være sentrum i nordisk politikk.

## Trekongemøtet i Malmö

Trekongemøtet i Malmö 18.-19. desember 1914 var et møte mellom Gustav V, Haakon VII og Christian X under første verdenskrig. Dette var innledningen til en felles nordisk nøytralitetspolitikk under 1.verdenskrig.

## Trekongemøtet i Kristiania
Trekongemøtet i Kristiania i november 1917 var et oppfølgelsesmøte fra møtet i Malmö. Forhandlingene under dette møtet var mer direkte fra norsk side, ettersom Ententemaktene hadde innskrenket handel med nøytrale stater. Dette møtet resulterte i en avtale om fortsatt nøytralitet, samt et samarbeid for bedre vareutveksling mellom de nordiske nasjonene.

## Trekongemøtet i Stockholm
I oktober 1939 innkalte kong Gustav V av Sverige nok en gang Haakon VII og Christian X av Danmark til et møte om nordisk nøytralitetspolitikk. Han inviterte også den finske presidenten Kyösti Kallio til møtet. Kallio deltok på møtet for å styrke Finlands stilling, som var truet av Sovjetisk utviding. Kallio ønsket støtte fra de andre nordiske nasjonene i en eventuell krig. Sveriges statsminister Per Albin Hansson avviste alle forslag om å støtte det finske forsvaret, i frykt av å bli dratt inn i en krig med Sovjetunionen. Den 30. oktober angrep Sovjetunionen Finland. I april 1940 ble både Norge og Danmark også angrepet, da Tyskland startet Operasjon Weserubung. 

## Referanser


## Litteratur
* Andersen, Per Sveaas, *Samlingen av Norge og kristningen av landet, 800-1130*. Universitetsforlaget, Oslo 1977
* *Fagerskinna*, oversatt av Edvard Eikill. Saga Bok, Stavanger 2008
* *Morkinskinna*, norske kongesoger 1035-1157. Oversatt av Kåre Flokenes. Dreyer bok, Stavanger 2004
* Snorre Sturlason: *Norges Kongesagaer*, oversatt av Anne Holtsmark og Didrik Arup Seip, Gyldendal norsk forlag, Oslo 1979
* *Ågrip or Noregs kongesoger*, omsett av Gustav Indrebø. Det norske samlaget, Oslo 1973

## Eksterne lenker
* Trekongemøtet hos Store norske leksikon, om møtet i 1914.
Bærhaugen

**Bærhaugen** er en hoppbakke på Neslandsvatn, nedenfor Nybråte. Denne bakken ble bygget i 1933 og var den første bakken i Kroken med flomlys. Etter 1960 ble det ikke hoppet mer i bakken, men 49 år senere ble bakken nyrestaurert. Det er en liten, men fin og bratt bakke. K-punktet er 15 meter, bakkestørrelsen 25 m.
Von Rosens pokal

**von Rosens pokal** er  navnet på den vandrepokal som i perioden 1904 til 2000 ble delt ut til vinnerne av Allsvenskan i fotball for herrer. 

Pokalens offisielle navn er 'Svenska Fotbollpokalen – greve Clarence von Rosens vandringspris av 1903'.

Premien er oppkalt etter Clarence von Rosen, som var Sveriges fotballforbunds første leder.  Örgryte IS ble første vinner av pokalen i 1904 og Halmstads BK ble i 2000 det siste laget som vant den.

Pokalen vandret evig mellom de seirende lagene. Lagene beholdt imidlertid en miniversjon av pokalen.

Da det i november 2000 ble satt fokus på at Clarence von Rosen hadde vært aktiv i en nasjonalsosialistisk organisasjon, oppstod det en debatt som resulterte i at det svenske fotballforbundet satte opp en ny pokal som erstatning for von Rosens pokal. Det nye pokalen fikk navnet 'Lennart Johanssons pokal', oppkalt etter den svenske UEFA-presidenten. Von Rosens pokal oppbevares i dag hos det svenske fotballforbundet.

## Referanser
Jugulator

***Jugulator*** er det trettende studioalbumet fra det britiske heavy-metal-bandet Judas Priest. 

Albumet ble utgitt i Japan 16. oktober 1997, og i resten av verden 28. oktober samme år. Det er det første av to studioalbum med vokalist Tim «Ripper» Owens. Albumet nådde en 82.-plass på den amerikanske Billboard-listen. Det var også det første på plateselskapet SPV GmbH, etter 10 strake album på Columbia Records/CBS Records.

## Sporliste
Alle spor av K.K. Downing og Glenn Tipton.
# «Jugulator» – 5:50
# «Blood Stained» – 5:26
# «Dead Meat» – 4:44
# «Death Row» – 5:04
# «Decapitate» – 4:39
# «Burn in Hell» – 6:42
# «Brain Dead» – 5:24
# «Abductors» – 5:49
# «Bullet Train» – 5:11
# «Cathedral Spires» – 9:12

## Personell
*Tim «Ripper» Owens: Vokal
*K.K. Downing: Gitar
*Glenn Tipton: Gitar
*Ian Hill: Bassgitar
*Scott Travis – Slagverk

## Eksterne lenker
*
Kim Manners

**Kim Manners** (født 13. januar 1951, død 25. januar 2009) var en regissør og produsent fra USA som er mest kjent for å ha jobbet på TV-seriene *[[The X-Files]]* og *[[Supernatural]]*.

Manners debuterte som regissør i 1978 med en episode av *[[Charlie's Angels]]*. Han har også regissert episoder av *[[21 Jump Street]]*, **, *[[Star Trek: The Next Generation]]*, *[[Baywatch]]*, *[[The Adventures of Brisco County, Jr.]]* og *[[The Commish]]*.

Manners ble ansatt som produsent og regissør på *The X-Files* under seriens andre sesong etter råd fra Rob Bowman, som jobbet på første sesong, og manusforfatterne James Wong og Glen Morgan som hadde tidligere jobbet med Manners på *21 Jump Street*. Han ble, sammen med seriens andre produsenter, nominert til fire Emmy-priser i kategorien «Outstanding Drama Series» i 1995, 1996, 1997 og 1998.

Etter at *The X-Files* ble avsluttet i 2002 regissterte Manners flere mindre prosjekter før han ble ansatt som produsent og regissør på *Supernatural* i 2005. Han jobbet på serien i de fire første sesongene frem til sin død.

## Referanser


## Eksterne lenker
* 
* Supernatural Wikis artikkel om Kim Manners med lenker til intervjuer
Liu Yunshan

**Liu Yunshan** (kinesisk: 刘云山, pinyin: *Liú Yúnshān*; født juli 1947 i Xinzhou i provinsen Shanxi i Kina) er en kinesisk  kommunistisk politiker. Siden 2012 har han vært medlem i det kinesiske kommunistpartis politbyrås stående komite. Han betraktes som medlem av «tuanpai»-fraksjonen.

Liu Yunshan er lærerutdannet, og arbeidet i mange år med lærerutdanning i Jining i Indre Mongolia. Han var i nær 30 år i Indre Mongolia, for det meste i propagandaapparatet og til slutt, fra 1992 til 1993, som stedfortredende partisekretær. 

Han har også studert ved Den sentrale partiskole i Beijing.

I 1993 ble han kalt til Beijing der han ble nestleder for det kinesiske kommunistpartis sentralkomites propagandadepartement. Fra 2002 til 2007 var han departementets leder.

## Litteratur
* Anne-Marie Brady: *Marketing Dictatorship: Propaganda and Thought Work in Contemporary China*, Lanham, Md.: Rowman & Littlefield, 2007
## Eksterne lenker
* 
*
Nathaniel Palmer

**Nathaniel Brown Palmer** (født 8. august 1799 i Stonington, Connecticut, USA, død 21. juni 1877) var en amerikansk selfanger, oppdager og kaptein.

Under en selfangstekspedisjon til Sør-Shetlandsøyene i 1820 ble han sannsynligvis den første til å benytte den naturlige havna på Deceptionøya med selskuta «Hero». Den 16. november 1820 fikk han fra en utkikkspost på øya syne på Trinity Island og muligens Antarktishalvøya i sørøst. Neste dag krysset han Bransfieldstredet for å rekognosere, men på grunn av pakkis var han forhindret fra å nå land.

Året etter, den 6. desember 1821, oppdaget han Sør-Orknøyene da han var på jakt etter sel.

Den innerste halvdelen av Den antarktiske halvøy har fått navnet Palmer Land etter Nathaniel Palmer.

## Referanser


## Litteratur

*
*
Missile Defense Agency

**Missile Defense Agency** (**MDA**) er en amerikansk føderal etat under Forsvarsdepartementet med ansvar for å utvikle et forsvar mot ballistiske missiler. Etaten har sin opprinnelse i Strategic Defense Initiative, et forsvarsprogram etablert av president Ronald Reagan i 1983.

## Eksterne lenker
* 
* Missile Defense Agency
Bærum Kulturhus

**Bærum Kulturhus** er en konsert-, dans- og teaterscene i Sandvika, Bærum kommune. Bærum Kulturhus består av Kulturhuset, tegnet av arkitektkontoret Snøhetta og innviet 4. september 2003, samt de eldre scenene Sandvika Teater og Lille Scene, og Tanken, hub for kreative næringer. Bærum Kulturhus er en egen avdeling i Bærum kommune. 

Fra og med 1. april 2021 er Kai Gustavsen, tidligere festivalsjef i Kongsberg Jazzfestival, ny Kulturhussjef.

## Referanser


## Eksterne lenker
* Bærum Kulturhus' hjemmesider. Besøkt 20. desember 2020.
* Snøhetta om Bærum Kulturhus
Natriumoksid

**Natriumoksid** er en kjemisk forbindelse med formelen Na2O. Det anvendes i keramikk og glass. Kontakt med vann gir natriumhydroksid.
:Na2O  +  H2O  →  2 NaOH

## Applikasjoner
Vanlig glass inneholder  natriumoksid (de andre komponentene er  silisiumdioksid (kvarts) og  kalsiumoksid). Natriumoksidet senker smeltepunktet på kvartsen og gir glasset bedre mekaniske egenskaper fordi den øker elastisiteten noe. Kvarts reagerer med natriumoksid og danner natriumsilikater: Na2[SiO2]x[SiO3].

Na2O dannes ved at natrium reagerer med oksygen.
:4 Na + O2 → 2 Na2O

Natrium som brenner i luft vil danne Na2O og omtrent  natriumperoksid Na2O2.

:6 Na + 2 O2 → 2 Na2O + Na2O2

Ren Na2O kan bli lagd ved å reagere flytende natrium med NaNO<sub>3</sub>.

:10 Na + 2 NaNO3 → 6 Na2O + N<sub>2</sub>

## Eksterne lenker
* Webelements: disodium oxide
* Safety (MSDS) data for sodium oxide
Fatlatunnelen

**Fatlatunnelen** er en 2&nbsp;250 meter lang tunnel gjennom Fatlaberget på riksvei 13 i Sogndal kommune. Tunnelen ble åpnet 19. desember 2008 av samferdselsminister Liv Signe Navarsete. Tunnelen avløste en svært rasutsatt strekning på riksveien. Strekningen ble delvis finansiert med bompenger (30/60 kr i 2013). Etter framlegging av statsbudsjettet for 2014 ble bompengene fjernet fra 1. februar 2014.

## Se også
*Stedjebergtunnelen
*Rubbeskallen
*Veitunneler i Norge

## Referanser


## Eksterne lenker
* Fatlatunnelen på Statens vegvesens nettsider.
Modula

**Modula** er et programmeringsspråk som ble utviklet i Sveits på slutten av 1970-tallet av informatikeren Niklaus Wirth. Modula er en etterfølger til programmeringsspråket Pascal, som også ble utviklet av Wirth. 

Syntaksen gjør det mulig å dele opp programmer i oversiktlige moduler, der et modul inneholder en samling beslektede operasjoner kalt «program-enheter» *(program units)*, herav navnet *Modula*. 

Modula var inspirert av Mesa, som var begynnelsen på modulær programmering.

Selv om en Modula-kompilator ble utviklet av University of York, ble språket aldri realisert av opphavsmannen selv. Etter å ha publisert sine idéer i januar/februar 1977, valgte Wirth å fokusere sine bestrebelser på språkets etterfølger, Modula-2.

## Litteratur

* 
* Niklaus Wirth: *Modula: The Use of Modula*, Software &ndash; Practice and Experience, 7, 1977, sidene 37&ndash;65
* Niklaus Wirth: *Design and Implementaion of Modula*. Software &ndash; Practice and Experience, 7, 1977, sidene 67&ndash;84
Ingrid Z. Aanestad

**Ingrid Zachariassen Aanestad** (født 3. juni 1983) er en norsk forfatter.

Aanestad vokste opp på Klepp kommune i Rogaland. Hun studerte ved Forfatterstudiet i Bø og senere ved Litterär gestaltning i Göteborg. Hun debuterte med romanen* I dag er ein fin dag*. Hun har også gjendiktet boka *Woolgathering* av Patti Smith til norsk, den kom ut under namnet *Sanka ull*.  

I 2012 mottok Aanestad Rogaland fylkeskommunes litteraturstipend. 

## Bibliografi
* 2006: *I dag er ein fin dag* – roman, Oktober
* 2008: *Eg kjem med toget* – roman, Oktober
* 2010: *Stormkyss* – roman, Oktober
* 2013: *Sol, seier ho* – roman, Oktober
* 2016: *Sibylle* – roman, Oktober
* 2018: *Kva hender i romanen? *– sakprosa, Oktober
* 2020: *Ein dag vaknar me og det er sommar* – roman, Oktober
* 2022: *Berre mor og Ellinor* – barnebok, Gyldendal
* 2022: *Heim* – essay, Oktober

## Referanser


## Eksterne lenker
* Presentasjon av Ingrid Z. Aanestad i Forfatterkatalogen på Forfattersentrums nettsider
* Forlaget Oktober
International Handball Federation

**International Handball Federation**, forkortet IHF, er en internasjonal sportsorganisasjon, godkjent av Den internasjonale olympiske komité som den eneste godkjente representant for håndball.

IHFs formål er å lede og utvikle håndballspillet og arbeide for utbredelse av håndballspillet. 159 nasjonale håndballforbund er medlem av IHF (per 2007). IHF ble stiftet 12. juli 1946 i Palace Hotel i København i Danmark og har sitt sete i Basel i Sveits.

IHF arrangerer håndball-VM og utroper hvert år årets håndballspiller for både kvinner og menn. 

## Referanser


## Litteratur
*

## Eksterne lenker
*
U.S. News & World Report

***U.S. News & World Report*** er et amerikansk mediehus etablert i 1948 som publiserer nyhetsstoff, forbrukerstoff, målinger og analyser. Frem til slutten av 2010 ga mediehuset ut et nyhetsorientert, papirbasert tidsskrift med samme navn. Deretter ga kom tidsskriftet ut digitalt en gang i uken frem til det ble nedlagt i april 2015. 

Mediehuset eies av U.S. News & World Report, L.P., som har hovedkvarter i Washington, DC. 

## Historikk
I 1933 startet David Lawrence innenriksnyhetstidsskriftet *United States News*. 1946 startet Lawrence også tidsskriftet *World Report* som innrettet seg mot utenrikshendelser. De to tidsskriftene ble i 1948 slått sammen til *U.S.News & World Report*, og Lawrence solgte senere tidsskriftet til redaksjonen. I 1984 ble tidsskriftet kjøpt av Mortimer Zuckerman, som også eier *[[New York Daily News]]*.

Tidsskriftet var lenge et av de mer innflytelsesrike nyhetsmagasinene i USA, sammen med *[[Time Magazine]]* og *[[Newsweek]]*. Det er blant annet kjent for sin rangering av amerikanske universiteter.

Tidsskriftet ble utgitt hver uke fram til juni 2008, da utgivningstakten ble redusert til annenhver uke. I november 2008 ble det kunngjort at tidsskriftet bare skulle gis ut en gang i måneden, og at man i stedet skulle fokusere på internett. I 2010 la mediehuset ned utgivelsen av tidsskriftet på papir. I stedet ble det mulig å tegne et heldigitalt abonnement på tidsskriftet *U.S. News Weekly*, som ble publisert en gang i uken frem til også det gikk inn i april 2015.

## Referanser


## Eksterne lenker
*
Charta 08

**Charta 08** (kinesisk: 零八宪章; pinyin: *Língbā Xiànzhāng*) er et politisk manifest for politisk reform i Folkerepublikken Kina som er blitt undertegnet av  303 kinesiske tjenestemenn, jurister og intellektuelle. Det ble offentliggjort den 10. desember 2008, som er  den internasjonale dagen for menneskerettighetene. Manifestet var inspirert av den tsjekkoslovakiske politiske manifestet Charta 77. Innen en måned etter den dato hadde antallet underskrivende kinesiske aktivister økt til omkring 7&nbsp;000. De kinesiske myndigheter har gått hardt frem mot flere av undertegnerne, som for eksempel Liu Xiaobo, som i 2009 ble ilagt en fengselsstraff på elleve år.

## Kravene fremsatt i  Charta 08

#  En ny statsforfatning.
#  Maktdeling.
#  Demokratisk lovgivning.
#  Uavhengig rettsvesen.
#  Kontroll med embedsverket fra offentligheten.
#  Respekt for menneskerettighetene.
#  Valg av regjeringsmedlemmene.
#  Likestilling mellom by og land.
#  Foreningsfrihet.
#  Forsamlingsfrihet.
#  Ytringsfrihet.
#  Religionsfrihet.
#  Statsborgerlig undervisning.
#  Beskyttelse av privat eiendom.
#  Finans- og skattereform.
#  Sosialforsikring.
#  Miljøvern.
#  En føderativ republikk.
#  En sannhetskommisjon.

## Eksterne lenker
* Charta 08 – norsk oversettelse (Vox Publica 8. desember 2010)
* Charta 08 – upprop för frihet (SvD 22. desember 2008)
Working on a Dream

***Working on a Dream*** er det 16. studioalbumet til Bruce Springsteen, utgitt 26. januar 2009 (27. januar i USA). Albumet inneholder tretten spor. Albumet ble produsert og mixet av Springsteens venn, Brendan O'Brien, og ble spilt inn ved Southern Tracks i Atlanta. Tilleggsinnspillinger ble gjort i New York, Los Angeles og New Jersey.

Innspillingen av albumet startet på slutten av mixingen av Springsteens forrige album *[[Magic (album)|Magic]]*. Bandet spilte inn sangen «What Love Can Do», men følte at den ikke passet inn på det albumet. Brendan O'Brien foreslo da at de skulle lage et helt nytt album. Springsteen fortsatte å skrive sanger, og flere av sangene på *Working on a Dream* ble skrevet den følgende uken.

Albumet er dedikert til Danny Federici, orgelspiller i E Street Band, som døde i april, 2008. Innspillingen startet før Federici døde, og han spiller selv orgel på platen.

## Sporliste
Alle sangene er skrevet av Bruce Springsteen.

#«Outlaw Pete» &ndash; 8:00
#«My Lucky Day» &ndash; 4:01
#«Working on a Dream» &ndash; 3:30
#«Queen of the Supermarket» &ndash; 4:40
#«What Love Can Do» &ndash; 2:57
#«This Life» &ndash; 4:30
#«Good Eye» &ndash; 3:01
#«Tomorrow Never Knows» &ndash; 2:14 
#«Life Itself» &ndash; 4:00
#«Kingdom of Days» &ndash; 4:02
#«Surprise, Surprise» &ndash; 3:24
#«The Last Carnival» &ndash; 3:11
#«The Wrestler» &ndash; 3:50 (bonusspor)

## Musikere
**E Street Band**
*Bruce Springsteen – gitar, munnspill, klokkespill perkusjon, vokal
*Garry Tallent – bassgitar
*Max Weinberg – trommer
*Nils Lofgren – gitar, vokal
*Steven van Zandt – gitar, vokal
*Roy Bittan – orgel, piano, trekkspill
*Danny Federici – orgel
*Patti Scialfa – vokal
*Clarence Clemons – saksofon, vokal

**Andre musikere**
*Soozie Tyrell – fiolin, vokal
*Patrick Warren – piano, keyboards (spor 1, 6 og 8)
*Jason Federici – trekkspill (spor 12)
*Eddie Horst – stryke- og blåsearrangementer (spor 1, 8, 10 og 11)

## Referanser


## Eksterne lenker
* 
* Albumet omtalt på Springsteens offisielle nettside
* allmusic  (((  Working on a Dream > Credits  )))
Liu Xiaobo

**Liu Xiaobo** (1955–2017) var en kinesisk litteraturviter, regimekritiker og nobelprisvinner.

## Liv og virke
Han tok bachelorgrad i litteratur ved Jilinuniversitetet i 1982 og en mastergrad i litteratur ved Beijings pedagogiske universitet. Ved samme universitet tok Liu deretter doktorgraden i litteratur i 1988. Han var gjesteforsker ved flere utenlandske institusjoner, blant annet ved Østasiatisk Institutt ved Universitetet i Oslo (tre måneder), University of Hawaii og Columbia University.

Liu var lenge kjent som en frittalende kritiker av Kinas kommunistiske parti og han var aktiv i protestene på Den himmelske freds plass i 1989, noe som førte til at han ble fengslet for to år samt til at han mistet sin stilling ved Beijing pedagogiske universitet. I 1990-årene viet han seg til politisk aktivisme i demokratibevegelsen, og ble flere ganger arrestert av politiet for sine aktiviteter.

I desember 2008 undertegnet han et politisk manifest for økt demokrati i Kina, Charta 08 sammen med et hundretall andre intellektuelle. Kort tid etter ble han arrestert. Den 25. desember 2009 ble han dømt til 11 års fengsel for «oppfordring til undergraving av statsmakten», og fengslet i Jinzhou-fengselet i Liaoning-provinsen nordøst i Kina.

I 2010 ble han tildelt Nobels fredspris. Blant dem som nominerte ham til fredsprisen var Václav Havel, den amerikanske PEN-klubben, en gruppe amerikanske kongressmedlemmer og stortingsrepresentant Jan Tore Sanner. Tildelingen ble kritisert av kinesiske myndigheter, og det kom umiddelbart enkelte sanksjoner og kraftige markeringer mot Norge og norske interesser i Kina. I Norge kritiserte bl.a. Johan Galtung  og professor Arnulf Kolstad tildelingen som misforstått. Det samme ble hevdet av kinesiske akademikere da de holdt forelesning på NTNU i 2011 om temaet.

Liu Xiaobo var gift med maleren, dikteren og fotografen Liu Xia (født 1961), som han møtte i 1980-årene. De var gift fra 1996 til hans død.

## Fotnoter

## Referanser


## Eksterne lenker

* Den norske Facebook-siden: "Frigi Liu Xiaobo"
* That Holy Word "Revolution", artikkel av Liu Xiaobo (på engelsk).
* Liu Xiaobos skrifter (på kinesisk)
* Fri Liu Xiaobo Nå
Universidad de Costa Rica

**Universidad de Costa Rica**, forkorta **UCR**, er det største og eldste universitetet i Costa Rica, og det mest prestisjefylte i Mellom-Amerika. Hovedcampusen er Ciudad Universitaria Rodrigo Facio, som ligger i San Pedro i kantonen Montes de Oca, rundt 3 km fra sentrum av hovedstaden San José. Det har også seks andre regionale campuser rundt om i landet.

Universitetet har sin opprinnelse i skolen *Casa de Enseñanza de Santo Tomás*, som ble grunnlagt i 1814. I 1843 ble den gjort om til *Universidad de Santo Tomás*, og 26. august 1940 til dagens Universidad de Costa Rica. Universitetets rektor er Dr. Henning Jensen Pennington.

I 2011 hadde Universidad de Costa Rica 37&nbsp;600 registrerte studenter. Av den spanske statens forskningsråd rangeres det blant de fem beste universitetene i spansktalende land i Amerika. Universidad de Costa Rica har 26 forskningsinstitutter, og gir ut 45 vitenskapelige tidsskrifter. Blant alumniene er Nobels fredspris-vinner Óscar Arias.

Universidad de Costa Rica har sin egen tv-kanal, Canal 15, som er en del av grunnpakka til alle landets kabel-tv-leverandører. Universitetets avis heter Semanario Universidad. Fotballaget CF Universidad de Costa Rica spiller i landets nest øverste divisjon, og var i eliteserien seinest i 2010/11-sesongen.

## Campuser
Universidad de Costa Rica har følgende campuser:
***Ciudad Universitaria Rodrigo Facio** (hovedcampus) i San Pedro i provinsen San José
***Sede del Occidente** i San Ramón i provinsen Alajuela
***Sede del Atlántico** i Turrialba i provinsen Cartago
***Sede de Guanacaste** i Liberia i provinsen Guanacaste
***Sede de Limón** i Puerto Limón i provinsen Limón
***Sede del Pacífico** i Puntarenas i provinsen Puntarenas
***Sede Interuniversitaria de Alajuela** i Alajuela i provinsen Alajuela

## Referanser


## Eksterne lenker
* Universitetets hjemmeside
* Canal 15 UCR
* Semanario Universidad
Wang Lequan

**Wang Lequan** (kinesisk: 王乐泉, pinyin: *Wáng Lèquán*, født i desember 1944 i Shouguang i Shandong i Kina) er en kinesisk kommunistisk politiker.

Wang ble medlem av Kinas kommunistiske parti i 1963. I 1994 ble han partisekretær i Xinjiang og i  2002 medlem av Politbyrået for Kinas kommunistiske parti.

## Kilder
* Biografi fra ''China Vitae''  (på engelsk)
Shouguang

**Shouguang** (kinesisk: 寿光; pinyin: *Shòuguāng*) er et byfylke i provinsen Shandong i Folkerepublikken Kina, i byprefekturet Weifang.

Befolkningen var på  innbyggere i 1999.

## Samferdsel
Kinas riksvei 308 løper gjennom området. Den begynner i Qingdao i Shandong og fører via Jinan til  Shijiazhuang i Hebei.

## Referanser


## Eksterne lenker
* Lokalregjeringens sider
Anne Nymark Andersen

**Anne Nymark Andersen** (født 1972) er en norsk tidligere fotballspiller. Hun ble europamester i 1993 og verdensmester i 1995.

Andersen spilte sin første kamp i den øverste divisjonen for kvinner med Sandviken i 1991, og scoret sitt første mål hjemme mot Klepp på straffe. Hun scoret et spillermål senere samme år borte mot Skedsmo. Andersen var med på oppturen med Sandviken, som resulterte i en andreplass og en tredjeplass i serien og cupgull. Hun scoret i samtlige sesonger for klubben med unntak av den siste. Anne Nymark Andersen er tvillingsøster av Nina Nymark Andersen, og i en stund spilte de to sammen både på Sandviken og på landslaget.

Andersen debuterte på landslaget 17 år gammel, som innbytter, den 13. juni 1990 i en kvalifiserigskamp mot Finland. Deretter var hun ikke på landslaget igjen før i 1992. Andersen scoret det eneste målet i semifinalen mot Danmark, og var på banen da Norge slo Italia og ble europamestre. Andersen ble etter hvert fast på landslaget, og spilte samtlige kamper da Norge ble verdensmestre i 1995. Andersen vant også bronse med landslaget under OL.

## Meritter
**Med landslaget**
* VM-gull 1995
* EM-gull 1993
* OL-bronse 1996

**Med Sandviken:**
* Cupgull 1995

## Referanser


## Eksterne lenker
*
Lola Pagnani

**Lola Pagnani** (født 3. april 1972) født **Anna Lola Pagnani Stavros** er en italiensk skuespillerinne som har spilt i flere filmer og tv-serier. Datter av manusforfatteren Enzo Pagnani. Hun er utdannet innen moderne dans og har også hatt roller på teater og som tv-vertinne.
Pagnani snakker italiensk, fransk, spansk og engelsk.

## Filmografi

### Kino
* 1995: Trafitti da un raggio di sole – *Fabiola*
* 1996: Polvere di Napoli – *Rosita*
* 1996: Ninfa plebea – *Lucia*
* 1999: Ferdinando e Carolina – *Sara Goudar*
* 1999: La bomba – *Daisy*
* 2002: Il pranzo della domenica
* 2003: Gente di Roma

### Fjernsyn
* 1996: Pazza famiglia 2
* 1998: Commissario Raimondi – *Esmeralda*
* 1998: Anni 50
* 2001: Francesca e Nunziata
* 2005: Un ciclone in famiglia sesong 1-4
* 2006: Donne sbagliate
* 2006: Capri – *Maria Rosaria*

## Eksterne lenker
* 
* 
* Studio Morea-Lo Cascio, Lola Pagnani's Press in Rome
Blakstad skole (Asker)

**Blakstad skole** er en barneskole på Blakstad i Asker, med utsikt over Oslofjorden og Vardåsen.

## Elevtall og skolekrets
Skolen har litt under 400 elever, fordelt på syv klassetrinn. Elevene kommer hovedsakelig fra nærområdene Blakstad, Blakstad Hageby, Sjøvollbukta, Østenstad, Gullhella og Korpåsen. Skolen har en spesialavdeling med plass til ti elever. Spesialavdelingen gir et tilrettelagt undervisningstilbud til barn med spesielle behov.

## Skolens navn
Skolen fikk ved vedtak om bygging i 1995 opprinnelig navnet Østenstad skole. Blakstad skole var blitt forkastet med begrunnelse at navnet var belastet i forbindelse med Blakstad sykehus. Kommunen kom senere til at vedtaket var ugyldig og fastsatte i 1997 skolens navn til Blakstad skole. Skolen ligger om lag 400 meter sørvest for tunet på Blakstad hovedgård, som er en av Askers gamle storgårder med røtter tilbake til jernalderen.

## Skolekorps
Blakstad skole deler skolekorps med Heggedal skole: Heggedal og Blakstad skolekorps. Korpset øver på Heggedal skole, men Asker kulturskole tilbyr musikantene i korpset spilletimer på Blakstad etter skoletid.

## Byggeskikkpris
Skolen ble i 2001 tildelt Asker kommunes byggeskikkpris.

## Referanser


## Eksterne lenker
* Skolens hjemmeside
* Skolens historie presentert av Asker bibliotek 
* Skoleporten 
* Skolens side på Facebook
Puerto Ricos kvinnelandslag i fotball

**Puerto Ricos kvinnelandslag i fotball** representerer Puerto Rico i internasjonal fotball.

Puerto Rico kom automatisk med til CONCACAF-mesterskapet i 1998, men kom klart sist etter å ha tapt stygt i samtlige kamper. Etter dette mesterskapet ble det kvalifisering, og Puerto Rico tapte sin kvalifisering mot Jamaica med god margin. Deretter stilte ikke Puerto Rico til kvalifisering verken til neste mesterskap eller kvalifiseringen til OL i Athen i 2004. Puerto Rico stilte imidlertid opp i kvalifiseringen til OL i Beijing i 2008, og overrasket alle ved å slå ut langt bedre rangerte Haiti. I neste runde møtte de Trinidad og Tobago i to kamper hjemme, der den ene var definert som bortekamp. Puerto Rico vant «bortekampen» 1-0, men tapte hjemmekampen 1-2, og dermed gikk Trinidad og Tobago videre til neste kvalifiseringspulje. Puerto Ricos U17-lag var ett av åtte lag som CONCACAF-mesterskapet, så det er mulig at Puerto Rico er blitt bedre enn de tidligere kampene viser.

I kvalifiseringen til Gold Cup 2010 vant Puerto Rico tre av fem kamper, mot Saint Kitts og Nevis, Dominica og Antigua og Barbuda, men ble slått ut etter tap for Haiti og Cuba i den andre av tre innledende runder. Puerto Rico kan på basis av dette rangeres som ett av de åtte beste lagene i Karibia, og dermed blant de 15 beste i CONCACAF.
Demolition

***Demolition*** er det fjortende studioalbumet fra det britiske heavy-metal-bandet Judas Priest. 

Albumet er det andre og siste studioalbumet med Tim «Ripper» Owens som vokalist. Det ble utgitt 31. juli 2001. Etter den lunke mottakelsen på det forrige albumet solgte dette albumet vesentlig bedre, og endte på en 13.-plass på den amerikanske Billboard 200-listen, i motsetning til forrige album som endte på 165.-plass. Albumet fikk likevel ingen spesiell god mottakelse av fansen.

Albumet ble produsert av gitarist Glenn Tipton, og som også tok over hoveddelen av låtskrivingen på albumet.

## Sporliste
Alle spor av K.K. Downing og Glenn Tipton, unntatt hvor annet er nevnt.
# «Machine Man» (Tipton) – 5:35
# «One on One» 	– 6:44
# «Hell Is Home» – 6:18
# «Jekyll and Hyde» (Tipton) – 3:19
# «Close to You» – 4:28
# «Devil Digger» (Tipton) – 4:45
# «Bloodsuckers» – 6:18
# «In Between» 	(Tipton) – 5:41
# «Feed on Me» 	(Tipton) – 5:28
# «Subterfuge» 	(Tipton, Chris Tsangarides) – 5:12
# «Lost and Found» – 4:57
# «Cyberface» 	(Tipton, Scott Travis) – 6:45
# «Metal Messiah» (Tipton, Tsangarides) – 5:14
;Bonusspor på japansk utgave
#«What's My Name» (Tim «Ripper» Owens, Downing, Tipton) - 3:45
;Bonusspor på tysk utgave
#«Rapid Fire» (Rob Halford, Downing, Tipton) – 3:53
# «The Green Manalishi (With the Two-Pronged Crown)» (Peter Green) – 4:09
;Bonusspor på australsk turnéutgave
# «What's My Name»  (Owens, Downing, Tipton) - 3:45
# «Rapid Fire» (Halford, Downing, Tipton) – 3:53
# «The Green Manalishi (With the Two-Pronged Crown)» (Green) – 4:09

## Personell
*Tim «Ripper» Owens: Vokal
*K.K. Downing: Gitar
*Glenn Tipton: Gitar
*Ian Hill: Bassgitar
*Scott Travis – Slagverk
;Gjest
*Don Airey – Keyboard

## Eksterne lenker
*
Cubas kvinnelandslag i fotball

**Cubas kvinnelandslag i fotball** representerer Cuba i internasjonale kamper. Cuba har ikke deltatt i noen CONCACAF-mesterskap, og deltok først i kvalifiseringen til OL i 2008. Laget vant sin gruppe, men tapte i neste runde for Jamaica. Grunnen til at Cubas kvinnelandslag kom så sent kan være at fotball er langt mindre populært enn baseball, volleyball og basketball, i tillegg til individuelle idretter som friidrett og boksing.
Simen Walmann

**Simen Walmann** (født 22. april 1990) er en norsk fotballkeeper som er keeper for Herkules IF. Walmann er opprinnelig fra Nevlunghavn i Larvik kommune, og spilte for Nesjar IF før han i 2007 ble hentet til Odd Grenlands juniorlag. Han har også vært elev ved Toppidrettsgymnaset i Telemark. Etter at Espen Isaksen la opp etter sesongen 2008, ble Walmann hentet opp fra juniorlaget som tredjekeeper på ettårskontrakt. Denne ble ikke fornyet etter sesongen, og Walmann gikk derfor til Herkules IF i 3. divisjon.

## Referanser


## Eksterne lenker
*
Hovs kommuna

**Hovs kommuna** er en kommune på Færøyene. Den omfatter bygda Hov på Suðuroy, den sørligste av øyene. Den 1. januar 2020 hadde kommunen 99 innbyggere. Kommunen har et flateinnhold på 10&nbsp;km². Hov ble utskilt fra Porkeris kommuna som egen kommune i 1920.

## Referanser


## Eksterne lenker
*
MGS

**MGS** kan være en forkortelse for blant annet:

## Forskning
* Mars Global Surveyor, en amerikansk romsonde utviklet av Jet Propulsion Laboratory ved NASA.
* Ministry of Defence Guard Service, en gren av Defence Infrastructure Organisation som tilbyr vektertjenester til det britiske forsvarets eiendommer.

## Underholdning
* Metal Gear Solid (spill), et action-eventyrspill og snikespill utviklet av Hideo Kojima.

## Se også
* MG
* Booker T. & the M.G.'s
Stortingsvalget 1918

**Stortingsvalget 1918** ble avholdt i Norge 21. oktober 1918 som direkte valg til det 68., 69., og 70. ordentlige Storting. I valgkretsene der ingen hadde oppnådd flertall av stemmene ble det holdt omvalg 11. november 1918.

## Valgordning
Dette var det siste stortingsvalget i Norge som ble avholdt ved flertallsvalg i enmannskretser, fra og med valget i 1921 ble forholdstallsvalg innført. I forhold til forrige valg ble antallet stortingsrepresentanter økt med tre til 126. Dette var også det første valget hvor Bondepartiet fikk representanter inn på Stortinget.

58 representanter ble oppnevnt ved første valg: 37 fra landkretsene og 21 fra kjøpstedene. To av disse ble forkastet (Vinger og Odalen, Skien) med omvalg 24. februar 1919. De øvrige 68 ble oppnevnt ved omvalget 11. november: 47 fra landkretsene og 21 fra kjøpstedene. Fem av omvalgene ble forkastet (Vestfinmarken, Nordre Gudbrandsdalen, Lister, Voss og Risør), med andre omvalg 24. februar 1919.

## Politikk
Statsminister Gunnar Knudsen og Gunnar Knudsens andre regjering, som er en av Norges lengstsittende, fortsatte etter valget.

## Resultat

1En uavhengig representant ble valgt inn fra Skien

Det finnes ulike anslag over oppslutning fordelt på parti. Partitilhørigheten er antatt, noen kandidater har skiftet parti mellom valgomgangene, noen partier har meldt sammenslutning.

## Se også
* Liste over stortingsrepresentanter 1919–1921

## Referanser
Astrid Saalbach

**Gitte Astrid Saalbach Andersen** kjent som **Astrid Saalbach** (født 29. november 1955 i Søborg i Gladsaxe) er en dansk dramatiker og forfatter.

## Liv og virke
Etter artium ble Saalbach utdannet som skuespiller på Statens Teaterskole i København i 1978. Hun begynte å skrive mens hun satt hjemme og ventet på rolletilbud, som det var få av. Hennes debut som dramatiker var med hørespillet *«Spor i sandet»* (1981), som ble øyeblikkelig antatt av Danmarks Radio og gjeninnspilt i de andre nordiske land. Dette førte til at hun la skuespillerkarrieren bort og konsentrerte seg om skrivingen. Etter flere andre høre- og videospill utgav hun novellesamlingen *Månens ansigt* (1985, den ble gjenutgitt i 2006). Hennes første verk for scenen var *Den usynlige by* (1986).

Hun fortsatte å skrive i flere sjangrer, og i perioden 1992-94 var hun tilknyttet Århus Teater som husdramatiker. Hun er blitt en av sin generasjons mest anerkjente dramatikere og har mottatt mange priser i årenes løp, deriblant tre beste skandinavisk eller nordisk skuespill. Åtte av hennes skuespill er blitt oppført i Norge, ved Nationaltheatret, Rogaland Teater, Teatret Vårt, Haugesund Teater og Den Nationale Scene.

Ved siden av skribentvirksomheten har hun i en periode vært medredaktør av tidsskriftet *Kritik*, og i en lang periode var hun styremedlem i Danske Dramatikeres Forbund. Hun ble tatt opp som medlem i Det Danske Akademi i 2011. I 2020 forlot hun, sammen med Suzanne Brøgger, Ida Jessen og 
Jens Smærup Sørensen, akademiet i protest mot akademimedlem Marianne Stidsens holdninger i Me too-debatten.

Hun er gift med musikeren Jens Kaas og de har to barn.

## Bibliografi
* *Spor i sandet* (hørespill, 1981) 
* *Bekræftelsen* (hørespill, 1982) 
* *Skyggernes børn* (hørespill, 1983) 
* *En verden, der blegner* (videospill, 1984) 
* *Månens ansigt* (noveller, 1985) 
* *Den usynlige by* (skuespill, 1986) 
* *Dansetimen* (skuespill, 1986) 
* *Den glemte skov* (roman, 1988) 
* *Myung* (tv-spil, 1989) 
* *Miraklernes tid* (skuespill, 1990) 
* *Morgen og aften* (skuespill, 1993) 
* *Fjendens land* (roman, 1994) 
* *Det velsignede barn* (skuespill, 1996) 
* *Aske til aske, støv til støv* (skuespill, 1998) 
* *Den hun er* (roman, 2000) 
* *Det kolde hjerte* (skuespill, 2002) 
* *Verdens ende* (skuespill, 2003) 
* *Fingeren i flammen* (roman, 2005) 
* *Pietà* (skuespill, 2006)
* *Rødt og grønt* (skuespill, 2010)
* *Fordrivelsen* (roman, 2011)

## Priser og utmerkelser (utvalg)

## Referanser
 



## Eksterne lenker
* 
*
Varg (navn)

**Varg** er et sjeldent norsk og svensk mannsnavn med opprinnelse i det norrøne tilnavnet *Vargr*. Navnet betyr «ulv, røver, fredløs».

## Etymologi
*Varg* er dannet av det norrøne tilnavnet *Vargr*, dannet av *vargr*, «ulv, røver, fredløs». Navnet har videre opprinnelse i germanske *warg-s*, «tyv, røver, fredløs; ulv».

## Utbredelse
*Varg* er ikke kjent brukt i noen runeinnskrifter fra vikingtiden, så navnet var neppe vanlig. Det sammensatte navnet *Varghôss* er kjent i to innskrifter. *Varg* er i nyere tid kjent brukt i Norge fra 1912.

*Varg* er i dag et sjeldent navn. 

|}

## Kjente personer med navnet
Personene i listen er ordnet kronologisk etter fødselsår.
* Varg-Olle Nygren (1929-2021), svensk motorsportutøver
* Varg Vikernes (f. 1973), norsk, musiker og forfatter.
* Varg Winge (f. 1980), norsk skuespiller, billedkunstner og forfatter

## Annen bruk av navnet
* Varg Veum, hovedperson i kriminalromaner av Gunnar Staalesen
* Petrojarl Varg, oljeproduksjonsskip
* Jon Varg, tidligere norsk tegneserie
* Idrettslaget Varg, svømmeklubb i Oslo
* Sportsklubben Varg, tidligere norsk idrettsforening i Oslo
* Fotballklubben Varg, fotballklubb stiftet 2014 (med navn etter Fotballklubben Varg som ble stiftet på Sortland 1933, navneskifte 1935)

## Referanser


## Eksterne lenker
*
Grimstad Musikkorps

**Grimstad Musikkorps** ble stiftet 15. september 1886 og har siden endret navn en rekke ganger. Korpset teller i dag ca. 40 medlemmer. Dirigent er Nils Tore Brunvatne og korpsets leder er Erlend Larsen.

## Historie
Korpset ble stiftet som hornsekstetten Heimdal 15. september 1886 av Bent Fuglestved. Samme år begynte han også som dirigent i Grimstad Mandssangforening. 

Den første øvelsen ble holdt 11. januar 1887, på Bytingsalen, hvor korpset øvde i flere tiår.  

7.september 1918 ble navnet endret til Grimstad Hornmusikk. I mellomkrigsårene gikk aktiviteten i bølger. I perioder lå korpset nede og interne stridigheter gjorde også situasjonen vanskelig. Under krigen ble aktiviteten igjen midlertidig innstilt, da korpset i 1941 fikk et skriv fra Havsfjord Musikkdistrikt, som forlangte at at de skulle melde seg til Hirdmusikken. 

24. januar 1950 endret korpset på nytt navn, denne gang til Grimstad Ungdomsmusikkorps. 

I 1996 vedtok korpset igjen å endre navn, til dagens Grimstad Musikkorps.

## Eksterne lenker
* Grimstad Musikkorps hjemmeside

## Kilder
* *Musikkorpsene i Norge*, Scala Forlag, Oslo 1956, s.188
* Korpsets hjemmeside